laion/Wikipedia-Exotic huggingface dataset:
Big Bendi rahvuspark

Big Bendi rahvuspark (Big Bend National Park) on Ameerika Ühendriikide rahvuspark, mis asub Texase osariigi lääneosas. Pargi pindala on 3242 ruutkilomeetrit ja see on riiklikult oluline kaitseala, sest see on Chihuahua kõrbe suurim topograafia ja ökoloogia kaitseala Ameerika Ühendriikides. Rahvuspark sai nime Rio Grande suure käänaku järgi. Big Bendi rahvuspargis asub Chisose mäestik, mis on Ühendriikide ainus täielikult rahvuspargi territooriumil paiknev mäestik. Rahvuspargi ja Chisose mäestiku kõrgeim tipp on Emory Peak (2385 m). Rahvuspargis valitseb kuum poolkõrbeline kliima. Hiliskevadel ja suvel võib madalamatel kõrgustel õhutemperatuur sageli tõusta üle 40 °C. Talved on üldiselt pehmed, kuid vahetevahel võib õhutemperatuur langeda alla nulli. Kuna rahvuspargi kõrgeima ja madalaima paiga vahel on enam kui 1500 meetrit, on õhutemperatuuride ja sademete hulga varieeruvus rahvuspargis märkimisväärselt suur. Tänu sellele esineb rahvuspargis erakordne taimede ja loomade elupaikade mitmekesisus. Park kaitseb enam kui 1200 taimeliiki, enam kui 450 liiki linde, 56 liiki roomajaid ja 75 liiki imetajaid. Kuna Rio Grande on riigipiir Ameerika Ühendriikide ja Mehhiko vahel, on pargil ebatavalised piirangud pargireeglite, määruste ja poliitikate haldamisel ja jõustamisel. Vastavalt Guadalupe Hidalgo lepingule ulatub pargi territoorium ainult 1848. aasta seisuga sügavaima jõekanali keskmesse. Ülejäänud kanal ja sellest lõunapoolne maa jääb Mehhiko territooriumile. Park piirneb Mehhiko poolel Cañón de Santa Elena ja Maderas del Carmeni kaitsealadega. Big Bendi rahvuspark on USA põhiosa üks eraldatumaid ja selle tõttu üks vähemkülastatumaid rahvusparke. Perioodil 2009–2019 külastas seda keskmiselt aastas 377 000 turisti. "Big Bend National Park". Recreation.gov. Vaadatud 1. jaanuaril 2023. "Chisos Mountains". Visit Big Bend. Vaadatud 1. jaanuaril 2023. "Big Bend Fact Sheet". National Park Service. Vaadatud 1. jaanuaril 2023. Big Bendi rahvuspark Rahvusparkide Teenistuse kodulehel
Malūkai

Malūkai on küla Leedus Skuodase rajoonis Šatėse vallas. Külas on Malūkai kalmistu. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė
Rumšaičiai

Rumšaičiai (žemaidi Romšātē) on küla Leedus Skuodase rajoonis Šatėse vallas. Küla nimi tuleneb isikunimest Rumša (ka Rumšas või Rumšys). Külas on kaks kalmistut. Muinsuskaitse all on Rumšaičiai muinaskalmed ehk Rootsi hauad. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Aleksandras Vanagas. „Lietuvos miestų vardai“ (antrasis leidimas). – Vilnius, Mokslo ir enciklopedijų leidybos institutas, 2004. // lk. 185 Skuodo rajono savivaldybė Rumšaičių kapinynas, vad. Švedkapiais
Rozprza

Rozprza on linn Poolas Łódźi vojevoodkonnas Piotrków Trybunalski maakonnas, Rozprza valla halduskeskus. Rozprza asub Piotrków Trybunalskist umbes 12 km ja Łódźi kesklinnast ligikaudu 53 km lõunas. Rozprzat on esmamainitud 1065. aastal. Rozprza sai linnaõigused 1272. aastal, kuid kaotas need 1870. aastal. Rozprza sai linnaõigused tagasi 1. jaanuaril 2023. Historia Gmina Rozprza Rozprza Encyklopedia PWN Będzie 15 nowych miast od 1 stycznia 2023 Związek Miast Polskich, 14. juuli 2022
Lukošaičiai

Lukošaičiai on küla Leedus Skuodase rajoonis Šatėse vallas. Küla jääb Šata jõe äärde. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013.
Pagramantė

Pagramantė on küla Leedus Skuodase rajoonis Šatėse vallas. Küla jääb Šata jõe äärde. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013.
Säärissirmik (perekond)

Säärissirmik (Chamaemyces) on šampinjonilaadsete seltsi kuuluv perekond seeni. Chamaemyces fracidus – säärissirmik Säärissirmik andmebaasis eElurikkus.
Jalgnööbik

Jalgnööbik (Poronia) on kottseente perekond. Poronia punctata – täpiline jalgnööbik Jalgnööbik andmebaasis eElurikkus.
Mooskirchen

Mooskirchen on vald (Marktgemeinde) Austrias Steiermargi liidumaal Voitsbergi ringkonnas. Mooskirchen asub Grazist edelas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Rosental an der Kainach

Rosental an der Kainach on vald (Gemeinde) Austrias Steiermargi liidumaal Voitsbergi ringkonnas. Rosental oli kunagi pruunsöekaevanduslinn. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Martin am Wöllmißberg

Sankt Martin am Wöllmißberg on vald (Gemeinde) Austrias Steiermargi liidumaal Voitsbergi ringkonnas. Vald asub Köflachist ja Voitsbergist lõunas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Rotatsioon (muusika)

Rotatsioon (saksa keeles Rotation) on muusikas objektide järjestatud hulga tsükliline permutatsioon. Näiteks helirea rotatsiooni korral tuletatud helirea helide järjekord säilub, kuid tuletatud helirida algab algsega helireaga võrreldes erinevast helist. Gieseler, Walter 1975. Komposition im 20. Jahrhundert. Details - Zusammenhänge. Moeck Verlag, Celle, lk. 45
Kamtšatka aeg

Kamtšatka aeg (inglise Petropavlovsk-Kamchatsky Time, lühend PETT, vene keeles МСК+9) on vööndiaeg, mis kehtib Venemaal Kamtšatka krais ja Tšuktšimaal. Kamtšatka aeg erineb Moskva ajast +9 tunni võrra ning maailmaajast +12 tunni võrra. Kamtšatka aeg võeti kasutusele 1919–1924. Märtsis 2010 Kamtšatka aeg kaotati ning Kamtšatkal ja Tšuktšimaal hakkas kehtima Magadani aeg (МСК+8). Novembris 2010 tegid Kamtšatka ja Tšuktšimaa kohalikud võimud ettepaneku võtta kasutusele Vladivostoki aeg (МСК+7), mis põhjustas kohalike elanike proteste. Oktoobris 2014 Kamtšatka aeg taastati. Сотни жителей Камчатки вышли на митинг за возвращение 9-часовой разницы во времени с Москвой., NEWSru.com (29. jaanuar 2011)
UTC−12:00

UTC−12:00 on ajavöönd, milles aeg on 12 tundi taga maailmaajast UTC. See on viimane ajavöönd ning seal algab uus kalendripäev kõige hiljem, 26 tundi hiljem, kui esimeses ajavööndis UTC+14:00. See asub 180° meridiaanist idas. Vööndis asuvad Ameerika Ühendriikidele kuuluvad Bakeri saar ja Howlandi saar.
UTC−11:00

UTC−11:00 on ajavöönd, milles aeg on 11 tundi taga maailmaajast UTC. Selle keskmeridiaan on 165° W. Vööndis asuvad Ameerika Ühendriikidele kuuluvad Ameerika Samoa, Jarvise saar, Kingmani riff, Midway saared ja Palmyra atoll ning Uus-Meremaale kuuluv Niue.
Söding-Sankt Johann

Söding-Sankt Johann on 2015. aastast vald (Gemeinde) Austrias Steiermargi liidumaal Voitsbergi ringkonnas. Vald loodi Steiermargi vallareformi osana 2014. aasta lõpus, kui ühendati endised vallad Söding ja Sankt Johann-Köppling. Söding-Sankt Johann asub Grazist edelas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Söding

Söding oli vald Austrias Steiermargi liidumaal Voitsbergi ringkonnas. 2015. aastast on see Söding-Sankt Johanni valla osa. Vald asus Grazist edelas.
Sankt Johann-Köppling

Sankt Johann-Köppling oli vald Austrias Steiermargi liidumaal Voitsbergi ringkonnas. 2015. aastast on see Söding-Sankt Johanni valla osa. Vald asus Grazist edelas.
Stallhofen

Stallhofen on vald (Marktgemeinde) Austrias Steiermargi liidumaal Voitsbergi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Dąbrowice

Dąbrowice on linn Poolas Łódźi vojevoodkonnas Kutno maakonnas, Dąbrowice valla halduskeskus. Dąbrowice asub Kutnost umbes 21 km lääneloodes ja Łódźist ligikaudu 65 km põhjaloodes. Dąbrowice sai linnaõigused enne 1453. aastat, kuid kaotas need 1870. aastal. 1. jaanuaril 2023 sai Dąbrowice linnaõigused tagasi. Łódzkie już za kilka dni wzbogaci się o cztery nowe miasta! Te wsie z początkiem 2023 awansują EPD24, 29. detsember 2022. Będzie 15 nowych miast od 1 stycznia 2023 Związek Miast Polskich, 14. juuli 2022.
Voitsberg

Voitsberg on väike linn (Stadtgemeinde) Austrias Steiermargi liidumaal Voitsbergi ringkonnas. See on kasvanud Tregistbachi jõe ääres Püha Margareeta kiriku ümber ning seda on esmamainitud 1220. aastal sõnaga civitas. Tänapäevalgi on näha Greiseneggi palee ja Obervoitsbergi lossi jäänused. Muude huviväärsuste seas on Voitsbergi linnahall, mille on projekteerinud arhitekt Arik Brauer. Voitsberg on raudtee kaudu ühendatud Köflachi ja Graziga. San Martino Buon Albergo, Itaalia Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Permutatsioon (muusika)

Permutatsioon on muusikas objektide hulgast tuletatud järjestatud hulk, milles iga element võib esineda ainult ühe korra. Muusikaliste objektide n-elemendilise järjestatud hulga võimalike permutatsioonide arv Pn avaldub faktoriaalina kujul Pn = n!. Permutatsioon on muusikas üldmõiste, mille allmõisteteks on näiteks transpositsioon inversioon retrograad retrograadi inversioon rotatsioon multiplikatsioon
Weizi ringkond

Weizi ringkond (Bezirk Weiz) on ringkond Austrias Steiermargi liidumaal. Ringkond koosneb järgmistest valdadest: Albersdorf-Prebuch Anger Birkfeld Fischbach Fladnitz an der Teichalm Floing Gasen Gersdorf an der Feistritz Gleisdorf Gutenberg Hofstätten an der Raab Ilztal Ludersdorf-Wilfersdorf Markt Hartmannsdorf Miesenbach bei Birkfeld Mitterdorf an der Raab Mortantsch Naas Passail Pischelsdorf am Kulm Puch bei Weiz Ratten Rettenegg Sankt Kathrein am Hauenstein Sankt Kathrein am Offenegg Sankt Margarethen an der Raab Sankt Ruprecht an der Raab Sinabelkirchen Strallegg Thannhausen Weiz
Rahvusparkide Teenistus

Rahvusparkide Teenistus (National Park Service, NPS) on Ameerika Ühendriikide föderaalne asutus Siseministeeriumi alluvuses, mis haldab riigi kõiki rahvusparke, enamikku riiklikest mälestistest ja muid loodus-, ajaloo- ja puhkeobjekte. Kongress asutas Teenistuse 25. augustil 1916. NPS-i peakorter asub Washingtonis Siseministeeriumi peakorteris. NPS annab tööd ligikaudu 20 000 inimesele 424 allüksuses, mille haldusalas on üle 34,3 miljoni hektari kõigis 50 osariigis, Columbia ringkonnas ja USA territooriumidel. 2019. aasta seisuga oli neil rohkem kui 279 000 vabatahtlikku. Agentuuri peamiseks ülesandeks on säilitada asutuse haldusalasse määratud kohtade ökoloogiline ja ajalooline terviklikkus, tehes need ühtlasi külastajatele juurdepääsetavaks. Ameerika Ühendriikide rahvusparkide loend "America's Public Lands Explained". U.S DOI. Vaadatud 1. jaanuaril 2023. "National Park Service Organic Act (1916)". National Park Service. Vaadatud 1. jaanuaril 2023.
Black Canyon of the Gunnisoni rahvuspark

Black Canyon of the Gunnisoni rahvuspark (Black Canyon of the Gunnison National Park) on Ameerika Ühendriikide rahvuspark Colorado osariigis. Märtsis 1933 sai sellest Ameerika Ühendriikide riiklik monument. Rahvuspargiks sai see 21. oktoobril 1999. Rahvuspargi pindala on 133 ruutkilomeetrit ning parki haldab Rahvusparkide Teenistus. Pargi nimi tuleneb piirkonnas asuvast kanjonist, mis on nii järsk, et päikesevalgus ulatub vaid selle ülemisse osasse ning mõned kanjoni osad saavad päevas vaid 33 minutit päikesevalgust. Kanjoni põhjas voolab Gunnisoni jõgi. "Black Canyon of the Gunnison National Park". USGS. Vaadatud 1. jaanuaril 2023. "Black Canyon of the Gunnison National Park". National Park Service. Vaadatud 1. jaanuaril 2023.
UTC−10:00

UTC−10:00 on ajavöönd, milles aeg on maailmaajast (UTC) 10 tundi taga. Selle keskmeridiaan on 150° W. Vööndis asuvad aasta läbi Ameerika Ühendriikidele kuuluvad Hawaii ja Johnstoni atoll, Prantsusmaale kuuluvad Seltsisaared, Tuamotu saared, Gambier' saared ja Lõunasaared ning Uus-Meremaaga assotsieerunud Cooki saared. Väljaspool suveaega on selles ajavööndis ka Ameerika Ühendriikide Aleuudi saared, mis asuvad läänepikkusest 169.30° lääne pool.
Multiplikatsioon (muusika)

Multiplikatsioon on muusikas objektide hulga elementide reeglipärane paljundamine. Heinemann, Stephen 1993. Pitch-class set multiplication in Boulez's Le marteau sans maitre
Jennifer Granholm

Jennifer Mulhern Granholm (sündinud 5. veebruaril 1959) on USA poliitik, 16. Ameerika Ühendriikide energeetikaminister. Ta oli 1999–2003 Michigani justiitsminister ja 2003–2011 47. Michigani kuberner.
Lauritz Christian Lindhardt

Lauritz Christian Lindhardt (20. august 1842 – 25. september 1906) oli Taani hambaarst, kes 1870. aastal aitas kaasa esimese hambapuurmasina toomisele Ameerikast Taani. Lauritz Christian Lindhardt oli Folketingi liikme Bendt Lindhardti ja Johanne Thomasine Nicoline Lauritsdatter Promi poeg ja Rønne hambaarsti Holger Lindhardti isa. 1894. aastal sai ta Kopenhaageni stomatoloogia kooli professoriks. Aastatel 1888–1890 ja 1891–1898 oli Lindhardt Taani Hambaarstide Liidu president. 1893 – Dannebrogi ordu rüütel https://www.danishfamilysearch.dk/cid11375394 http://ddd.salldata.dk/bladre/index.php?aar=1880&amt=K%C3%B8benhavn&herred=K%C3%B8benhavn+%28Staden%29&sogn=Nygade http://ao.salldata.dk/vis1.php?bsid=57867&side=0
Łopuszno

Łopuszno on linn Poolas Święty Krzyżi vojevoodkonnas Kielce maakonnas, Łopuszno valla halduskeskus. Łopuszno asub Kielcest ligikaudu 28 km lääneloodes. Küla on esmamainitud 1355. aastal. Łopuszno sai linnaõigused 1. jaanuaril 2023. Linn olulisim vaatamisväärsus on 1897. aastal valminud eklektilises stiilis Dobieckite loss. Historia Gmina Łopuszno Będzie 15 nowych miast od 1 stycznia 2023 Związek Miast Polskich, 14. juuli 2022. Palace complex. Łopuszno Zabytek
Pärnu-Jaagupi Muusikakool

Pärnu-Jaagupi Muusikakool on muusikakool Pärnu maakonnas Põhja-Pärnumaa vallas Pärnu-Jaagupi alevis aadressil Kooli tänav 3. 1950. aastatel tegutsesid Aleksander Marguste ja Konstantin Reinu eestvedamisel Pärnu-Jaagupi Keskkooli puhkpilliorkester ja õpilaskoorid. Endine Pärnu-Jaagupi puhkpilliorkester jätkas tegevust Halinga kolhoosi puhkpilliorkestri nime all. Muusikahuvilised lapsed said õppida Pärnu Lastemuusikakoolis. Teiste seas õppisid seal Vello Pukk ja Priit Aimla. 1979. aastal vabanes Pärnu-Jaagupis hoone aadressil Kalli maantee 9. Alev otsustas anda vabanenud ruumid asutatavale lastemuusikakoolile. Idee algataja oli Halinga kolhoosi esimees Lembit Tamvere. Tema ja Pärnu-Jaagupi Keskkooli tollase direktori Linda Lillemägi eestvedamisel avatigi 1981. aastal Pärnu-Jaagupis lastemuusikakool. Eesti NSV kultuuriministri Loti allkirjaga käskkirjas nr 276 (14. august 1981) lastemuusikakoolide avamise kohta on öeldud: "Avada 1981/82. õppeaastal Kingissepa Lastekunstikool, Paldiski Lastemuusikakool ja Pärnu-Jaagupi Lastemuusikakool." Direktori ametikohale kinnitati Madis Schmidt. Viimane töötas kuni 2000. aastani ka puhkpillieriala õpetajana. Kooli avaaktus toimus 1. septembril 1981 Pärnu-Jaagupi Keskkooli aulas. Keskkooli ruume kasutati õppetööks kuu aega, kui sisustati klasse vastremonditud hoones Kalli maanteel. Majas oli seitse klassiruumi, saal, õpetajate tuba ning direktori kabinet. Rajooni kultuuriosakond ja kultuuriministeerium muretsesid kontsertklaveri, pianiinod, akordione ja muid pille. Palju noote ja muusikainstrumente andis M. Lüdigi nimeline Vändra Muusikakool. Oma majas algas õppetöö 1. oktoobril 1981. Alates 2002. aastast tegutseb kool uues renoveeritud majas aadressil Kooli tänav 3, kus on kaheksa klassiruumi, õpetajate tuba ning avar saal. Pärnu-Jaagupi Muusikakooli veebisait
Valge Lootos

Valge Lootos ehk Valge Lootose koolkond (hiina keeles 白蓮教 (Bailianjiao)) oli Hiinas müstiline koolkond ja salaühing, mille õpetuses olid ühitatud taoismi ja budismi elemendid . Selle rajas 1133. aastal Suzhoust pärit Mao Ziyuan Lõuna-Songi dünastia ajal.  Pikemalt artiklis Punased Turbanid 14. sajandi alustasid Valge Lootose ühingusse kuuluvad Punased Turbanid mässu rikaste maaomanike ning võõramaise Yuani dünastia vastu. Tegu oli hulga omavahel lõdvalt seotud ning omavahel tülitsevate jõukudega, kes röövides, tappes ja rüüstates mööda Hiinat ringi liikusid. Mässulistega liitus vaesunud ja orvuks jäänud taluperepoeg Zhu Yuanzhang, kes peagi sai liikumise juhiks ning rajas 1368 keiser Hongwu nime all Mingi dünastia. Tema asumine troonile häälestas kogu Valge Lootose koolkonna tema vastu, sest taoismi põhimõtteks on "mitte kunagi ise võimu kasutada ega võimul olla". Valge Lootose koolkond keelati ja suruti põranda alla. Sellest ajast jäi ta Hiinas keelatuks ning oli üks võimude poolt läbi aegade kõige vihatumaid koolkondi ja liikumisi nii Hiinas ja kogu Aasias. Valge Lootose ülestõus 1796. aastal oli mandžudevastane talupoegade ja budistide vastuhakk. Tingis: rahvastikukasv, valitsejate kaugenemine rahvast. Tulemus: Mandžude keskvõim nõrgenes. Neljasaja aasta jooksul oli Valge Lootos praktiliselt põranda alla surutud. Qingi dünastia keisri Qianlongi valitsemisaja lõpupoole muutus Hiina talupoegade olukord väga raskeks, sest nappis haritavat maad, koormised kasvasid, vaskraha devalveerus hõbeda suhtes ning maa koondus väheste suurmaaomanike kätte, mistõttu väiketalupoegadest said maatöölised. Puhkes mitu Valge Lootose ideedel põhinevat talupoegade ülestõusu, sealhulgas Wan Luni ülestõus 1774. Liikumine suruti maha alles 1803. Juba 1811 puhkesid aga uued rahutused, mida juhtis Valgest Lootosest välja kasvanud Tianlijiao (taevaseaduse koolkond) ning mida salaja toetasid ka uue keisri Jiaqingi säästupoliitikaga rahulolematud õukonnaametnikud. Aastal 1813 tungisid vandenõulased Keelatud linna ning oleksid keisri äärepealt tapnud. Keisri pojal Daoguangil õnnestus isa viimasel hetkel päästa. Ka arvukad järgnevad ülestõusud, mis Hiinat 19. sajandil vapustasid, olid ühel või teisel määral mõjutatud Valge Lootose ideedest. Nende seas oli 1851 puhkenud rahutused Shandongis, Henanis, Anhuis ja Jiangsus (taipingide ülestõus) ning bokserite ülestõus (1900). Qing-ide dünastia (1644-1911) sattus raske löögi alla Valge Lootose poolt ja need püüdsid salataolasi hävitada, kuid Valge Lootos kadus põranda alla ja spondeeris nii ideoloogiliselt kui ka materiaalselt Hiina kodanliku revolutsiooni, mis paiskas Hiina viimase imperatrissi troonilt. Imperatriss Cixi-l (or Tz'u-hsi samuti Hsiao-ch'in) oli kaks isiklikku Valge Lootose sekti taolast kes aitasid ta nooruses troonile peale Hsien-feng (Xianfeng) surma, enne oli iludus üks tuhandest imperaatori liignaistest . Neist taolastest ja imelisest imperatrissist kirjutab pikalt tolle aegne Briti Impeeriumi saadik enda mälestuses Two Years in the Forbidden City Major Chinese Pure Land Figures White Lotus Religion in China The effect of the White Lotus Society on Buddhism is evident Manicheism (Monijiao )
UTC−9:00

UTC−9:00 on ajavöönd, milles aeg on maailmaajast (UTC) 9 tundi taga. Selle keskmeridiaan on 135° W. Vööndis asuvad aasta läbi Prantsusmaale kuuluvad Gambier' saared. Väljaspool suveaega (talveajal) on selles ajavööndis ka Ameerika Ühendriikide Alaska osariik, välja arvatud Aleuudi saared, mis asuvad läänepikkusest 169°30' lääne pool. Suveajal on selles ajavööndis Aleuudi saared, mis asuvad läänepikkusest 169°30' lääne pool.
Włodowice

Włodowice (saksa keeles Waldowitz) on linn Poolas Sileesia vojevoodkonnas Zawiercie maakonnas, Włodowice valla halduskeskus. Włodowice asub Zawierciest umbes 8 km põhjakirdes ja Katowicest ligikaudu 44 km kirdes. Włodowicet on esmamainitud 1220. aastal. Włodowice sai linnaõigused 1386. aastal. 1870. aastal võtsid tsaarivõimud Włodowicelt linnaõigused ära. 1. jaanuaril 2023 sai Włodowice linnaõigused tagasi. Linna olulisimad vaatamisväärsused on 17. sajandi lõpus rajatud Włodowice lossi varemed ja Püha Apostli Bartolomeuse kirik. Włodowice Włodowice 800 lat Kościół św Bartłomieja we Włodowicach Turystyczne propozycje Włodowice. Historia miejscowości Wirtualny sztetl Będzie 15 nowych miast od 1 stycznia 2023 Związek Miast Polskich, 14. juuli 2022. Ruiny pałacu we Włodowicach Śląskie. Informacja Turystyczna Województwa Śląskiego Kościół św. Bartłomieja we Włodowicach Śląskie. Informacja Turystyczna Województwa Śląskiego
Beatbox

Beatbox, ka human beatbox, on suu abil pilli- ja muude helide jäljendamine. Kõige sagedamini jäljendatakse elektrooniliste pillidega loodud rütmimuusikat (beat – inglise keeles 'löök'), eriti trummi- ja bassirütme. Beatbox sai alguse 1980. aastatel ning selle eelkäijateks loetakse Doug E. Freshi ja Buffyt ansamblist Fat Boys. Nad astusid üles fenomenaalse oskusega tuua huulte ja keele abil kuuldavale rütmilisi helisid. Ehkki need olid veel üsna algelised, suutsid nad innustada paljusid sel alal eksperimenteerima ja harjutama. Peagi kerkisid esile ka teised tegijad, näiteks Biz Markie ja Michael Winslow, kes on tuntud filmist "Politseiakadeemia". 1990. aastatel suri human beatbox peaaegu täielikult välja, arvestataval tasemel ei viljelenud seda peale väheste fanaatikute keegi. Beatbox'i viis uuele tasemele ansamblisse The Roots kuulunud Rahzel M. Brown (hüüdnimega The Godfather of Noize), kellel ilmus 1999. aastal sooloalbum "Make the Music 2000: The Fifth Element". Ühtlasi andis ta human beatbox'ile uue mõõtme, kuna suuga ei tekitatud enam ainult rütme, vaid lausa muusikat: skratch'i, bassikäike koos trummisaatega, matkiti puhkpille, viiulit, kitarri, süntesaatorit jt. Paljud nimetavad beatbox'i hiphopi viiendaks või unustatud elemendiks, kuid tänapäevaks on see stiil ületanud kõikide muusikažanrite piirid, ulatudes tantsumuusikast džässini, leides kõlapinda ka reklaamides, filmides, teatrietendustes ja isegi osana sümfoonilisest muusikast. Eraldi haruna on välja kasvanud vocal percussion ehk trummikomplekti spetsiifiline jäljendamine a cappella ansamblites. Eesti kuulsaim tänapäevase beatbox'i eelkäija oli alates 1930. aastatest Boba – Vladimir Sapožnin. Esimesed tänapäevase beatbox'i viljelejad olid Chalice, Luiks ja Dynamical Tongues Crew (MC Busta ja Letrap) ja 615 Crew (CuBa, Kraff, Kose). Beatbox'ile tõmbas tähelepanu Rey telesaates "Eesti otsib superstaari". 2006. aastal toimus Tartus klubis Illusion esimene EBB, mille võitis Yolq4. 2007. aastal krooniti Tallinnas Tammsaare pargis toimunud võistluse võitjaks Masta Gru. a cappella
Jastrząb

Jastrząb on linn Poolas Masoovia vojevoodkonnas Szydłowieci maakonnas, Jastrząbi valla halduskeskus. Jastrząb asub Szydłowiecist ligikaudu 6,5 km idakirdes. Asula on rajatud 1422. aastal. Jastrząb sai linnaõigused 1427. aastal. Tsaarivõimud võtsid Jastrząbilt linnaõigused ära 1869. aastal. 1. jaanuaril 2023 sai Jastrząb linnaõigused tagasi. Historia Gminy Jastrząb Gmina Jastrząb Michał Cyrankiewicz-Gortyński:Na mapie Polski przybędzie 15 nowych miast Prawo, 29. detsember 2022
UTC−8:00

UTC−8:00 on ajavöönd, milles aeg on 8 tundi taga maailmaajast UTC. Selle keskmeridiaan on 120° W. Vööndis asuvad aasta läbi Prantsusmaale kuuluv Clipperton ja Suurbritanniale kuuluv Pitcairn. Talveajal on selles ajavööndis ka suurem osa Kanada Briti Columbia provintsist, Ameerika Ühendriikide California, Idaho, Nevada, Oregoni ja Washingtoni osariik (Vaikse ookeani aeg, PT) ning Mehhiko Baja California osariik. Suveajal on selles ajavööndis Alaska.
UTC−1:00

UTC−1:00 on ajavöönd, milles aeg on 1 tund taga maailmaajast UTC. Selle keskmeridiaan on 15° W. Vööndis asuvad aasta läbi Roheneemesaared. Talveajal on selles ajavööndis Gröönimaa idaosa ja Portugalile kuuluvad Assoorid.
Kalastaja (ajakiri)

Kalastaja on 1996. aastast Eestis neli korda aastas ilmuv kalastamist kajastav ajakiri. Kalastaja on koondanud enda ümber enamiku aktiivsetest kalastajatest ja käsitleb nende tegemisi. Kalastaja sisu koosneb reisikirjadest, praktilistest nõuannetest, teadusalastest eluala käsitletavatest saavutustest, seadusandlusest, võistluste ja ürituste kajastamisest ning paljust muust kalastajale huvipakkuvast. Väljaanne on olnud kogu oma eksisteerimisaja jooksul oluliseks partneriks riigile, kalastamist reguleeriva seadusandluse väljatöötamisel ja kolmanda sektori organisatsioonide loomisel. Samuti on ajakirja väljaandjate poolt koostatud Eesti kalanduse arengukava selgroog kuni aastani 2015.